_:na9dad3b4113c4328b4b9f113c2cadc12xb0
<http://schema.org/articleBody>
"Контрабандни цигари, укрити под тапицерията на мебели, откриха митничарите на ГКПП \"Капитан Андреево\" при проверка на камион, влизащ от Турция, съобщават от Агенция \"Митници\".\r\n\r\nТурският шофьор представил пред митничарите документи за превозвани мебели и текстилни изделия от Турция за Великобритания. По метода \"анализ на риска\" камионът е насочен за сканиране с рентген, при което в товара са отбелязани подозрителни зони с висока плътност. При последвалия физически контрол инспекторите установили, че под тапицериите на дивани, фотьойли и столове са укрити 7 190 кутии цигари без акцизен бандерол.\r\n\r\n\r\n\r\nТе са задържани, както и камионът, послужил като средство за извършване на нарушението. На шофьора е съставен акт по Закона за митниците.\r\n\r\n\r\n\r\nПрез август при проверки на пункта митничарите са задържали рекордните за годината 2 009 300 нелегални цигари, което с 527 353 повече в сравнение със същия период на миналата година. През първите 12 дни на септември са иззети 22 340 кутии цигари.\r\n\r\n\r\n\r\nОт полицията допълват, че в дом на улица \"Звезда\" в Хасково, обитаван от 35-годишен са открити 1.7 кг. тютюн. В къща в село Зорница на 41-годишен мъж е намерен половин килограм тютюн и 40 цигари без бандерол.\r\n\r\n17 стръка коноп в пластмасови кофички са намерени в жилището на 71-годишна жена в Симеоновград. В землището на село Оряхово пък са открити 8 конопени растения, а като съпричастен е задържан 25-годишен от Харманли.\r\n\r\nhttps://www.youtube.com/watch?time_continue=13&amp;v=FkbItwvdHjY&amp;feature=emb_title"
<http://cdn.haskovo.info/155869/%D0%BA%D1%80%D0%B8%D1%8F%D1%82-7-190-%D0%BA%D1%83%D1%82%D0%B8%D0%B8-%D0%BA%D0%BE%D0%BD%D1%82%D1%80%D0%B0%D0%B1%D0%B0%D0%BD%D0%B4%D0%BD%D0%B8-%D1%86%D0%B8%D0%B3%D0%B0%D1%80%D0%B8-%D0%B2-%D0%BC%D0%B5/>